Fag hag

**Fag hag** (feg heg), u Srbiji još nazivana i **grejsica** (prema liku Grace Adler iz serije *[[Will & Grace]]*) označava ženu koja se druži uglavnom ili isključivo sa gejevima i/ili biseksualnim muškarcima i/ili ima gej ili biseksualne muškarce za bliske prijetelje. Izraz je nastao u gej zajednici u SAD i nekada je imao uvredljivo značenje. Neke žene koje se druže sa gejevima ne žele da se nazivaju *fag hag*, dok druge rado prihvataju taj naziv. Muški pandan, dakle, straight muškarac koji se druži sa gejevima i biseksaulnim muškarcima, naziva se *[[fag stag]]*. Ljudi koji se uglavnom druže sa gejevima, lezbejkama i biseksualnim osobama u engleskom žargonu se nazivaju još i *fruit flies* (voćne mušice), budući da je *fruit* (voće) jedan od žargonskih naziva za gej muškarca.

## Upotreba termina
Fag hag se ranije koristio isključivo kao negativan termin; sastavljen od takođe dva negativna termina. *Fag* je pogrdna reč za gej muškarca, a *hag* označava staru, ružnu ženu, vešticu. Noseći takvo značenje, fag hag je obično stereotipno bio vezivan za žene koje su veoma komunikativne i koje u društvu gejeva traže zamenu za heteroseksualne veze, ili koje su prikriveno zaljubljene u svoje gej prijatelje. U realnosti, međutim, mnoge žene koje se identifikuju kao fag hag imaju ljubavne veze sa muškarcima ili ženama, a razlozi za druženje sa gejevima su prisnost prijateljske veze bez seksualne tenzije i uživanje i uvažavanje gej kulture. U intervjuima sa gejevima i ženama koje se identifikuju kao fag hag najčešća zajednička tema je "bezbednost" takvog odnosa. Odnos između heteroseksualne žene i gej muškarca je oslobođen seksualne tenzije, kao i međusobne konkurencije, tako da se između njih može razviti bogata intimnost, odvojena od seksualnosti. 

Ovaj termin se može primeniti i na mnoge gej ikone, koje su često zaista okružene gejevima.

## Izvori

* Komičarka Margaret Cho je pisala i često govori u svom programu o sebi kao o fag hag.
* Serija *[[Will & Grace]]* prikazuje dve fag hagice: Grace Adler, koja je najbolja prijateljica Will Trumana, sa kojim dugo delo stan; i Karen Walker, koja je prijateljica Jack McFarlanda.
* U animiranoj seriji *[[Rick & Steve: The Happiest Gay Couple in All the World]]*, Connie Ling (kojoj glas pozajmljuje Marharet Cho) je fag hag, mada ona više voli da se naziva: *alternative lifestyle companion*.
* Lily Allen je snimila pesmu pod nazivom "Fag Hag", u kojoj opisuje odnos sa svojim gej prijateljem. 
* U seriji *[[Queer as Folk (USA)|Queer as Folk]]* Brian naziva Debbie najvećom fag hagicom svih vremena, budući da su njen brat, njen sin i otac njenog sina gejevi. Debbie, takođe, radi u gej kafiću u gej kvartu.
* U filmu *[[The Next Best Thing]]*, Madonna je prikazana kao najbolja prijateljica lika koji tumači Rupert Everett.
* Rupert Everett glumi, takođe, najboljeg prijatelja (koji je gej) lika koji tumači Julia Roberts u filmu *[[My Best Friend's Wedding]]*.
* Bridget (Renée Zellweger) u filmu *[[Bridget Jones's Diary (film)|Bridget Jones's Diary]]* ima gej najboljeg prijatelja, Toma (James Callis)
* Clarissa Vaughan (Meryl Streep) priređuje proslavu povodom nagrade svom prijatelju, Richardu Brownu (Ed Harris), gej piscu koji boluje od AIDS-a u filmu *[[The Hours (film)|The Hours]]*.
* U filmu *[[Longtime Companion]]* Lise (Mary-Louise Parker) se druži sa grupom gejeva i njen najbolji prijatelj, Fuzzy (Stephen Caffrey) je takođe gej.
* U filmu *[[Relax… It's Just Sex]]* Tara (Jennifer Tilly) ima oko sebe grupu gejeva, koji su joj najbolji prijatelji. Ona se, međutim, ljuti kada je jedan od njih oslovi fag hag.
* U filmu *[[All Over the Guy]]* Tom (Richard Ruccolo) ima najbolju prijateljicu Jackie (Sasha Alexander), koja pokušava da spoji sa najboljim prijateljem svog momka, Bretta (Adam Goldberg) – Elijem (Dan Bucatinsky). U ovom slučaju Jackie je fag hag, a Brett je fag stag.

## Povezano
* Gej
* Fag stag
* Gej ikona
* LGBT zajednica

## Izvori